text: Johann Ludwig Krapf
  
  publiceret: 2023-04-23 03:04:25+02:00
  Johann Ludwig Krapf, 1810-1881, tysk missionær og opdagelsesrejsende. Krapf tilbragte nogle år i Etiopien som missionær og virkede derefter 1844-55 i Østafrika. Sammen med Johannes Rebmann var han den første europæer, der så Kilimanjaro og senere Mount Kenya. Som lingvist beskrev han sprogene geez, amharisk og swahili og deltog som tolk 1867 i Robert Napiers ekspedition til Etiopien.